  Майя Бывальцева 14-тӥ коньывуонлы Удмуртиын эшшо 342 муртлэсь коронавирус инфекциез шараязы. Висьыны усемъёс пӧлын 81 пиналъёс но 65 арессэс ортчем 71 арлыдоос. Со сярысь элькунысь оперативной штаб ивортӥз. Диагноззы Ижкарын 177 улӥсьёслэн зэмаз, Глазкарын – 40, Можгаын – 27, Эгра ёросын, Сарапулын – быдэн 14, Ува, Балезино ёросъёсын – быдэн 13, Можга ёросын – укмыс, Сюмси ёросын – тямыс, Вавож ёросын – сизьым, Дэбес ёросын – куать, Сьӧлта, Дэри ёросъёсын – быдэн вить, Якшур-Бӧдья ёросын – быдэн кык, Камбарка, Пичи Пурга ёросъёсын – быдэн одӥг муртлэн. 286 адями йӧназ. 14 мурт кулӥз. Кышномуртъёслы 52, 60, 70, кыкезлы 73, 75, 77, 80 арес вал, воргоронъёслы – 34, кыкезлы 71, 75, 79, 80 арес Коронавирус инфекцилэсь прививка 424 сюрс 27 адями пуктӥз, со пӧлысь 333 сюрс 216 мурт кыкетӥ компонентсэ но басьтӥз ни. Одӥг компонентъем «Спутник Лайт» вакцинаен прививка 56 сюрс 479 мурт пуктӥз. Тодэ вайытом, нунал азьвыл 331 выль черламъёсты пусйизы вал. Тегъёс: Тазалык Ижкар висён Удмуртия коронавирус  